На основу члана 55. став 1. тачка 2. и члана 60. став 1. тачка 1. Закона о јавним набавкама („Службени гласник РС“, број 124/12, 14/15 и 68/15), Министарство за рад, запошљавање, борачка и социјална питања

објављује

**ПОЗИВ ЗА ПОДНОШЕЊЕ ПОНУДА (5/2018)**

**Назив наручиоца**: РЕПУБЛИКА СРБИЈА, МИНИСТАРСТВО ЗА РАД, ЗАПОШЉАВАЊЕ, БОРАЧКА И СОЦИЈАЛНА ПИТАЊА  
**Адреса наручиоца**: Немањина 22-26, Београд  **Интернет страница наручиоца**: [www.minrzs.gov.rs](http://www.minrzs.gov.rs/)

**Врста наручиоца:** Орган државне управе **Врста поступка јавне набавке**: Отворени поступак **Врста предмета набавке**: Услуге **Опис предмета набавке**: oрганизовање присуствовања комеморативним свечаностима у иностранству ради обележавања значајних историјских догађаја из ослободилачких ратова Србије у 2018. години, по партијама

Ознака ОРН: 63516000 - Услуге организације путовања

**Број партија:** 9 партијa, укупне процењене вредности од 21.400.000,оо динара (без ПДВ-а) и то:

|  |  |  |
| --- | --- | --- |
| Бр. партије | Опис | Процењена вредност у динарима без ПДВ-а |
| Партија 1 | Годишњица смрти Гаврила Принципа, Терезин, Чешка Република и годишњица страдања Срба у Логору Јиндриховице у Чешкој Републици | 3.500.000 |
| Партија 2 | Годишњица ослобођења логора Маутхаузен, Аустрија | 3.000.000 |
| Партија 3 | Годишњица повлачења српске војске на острво Крф (Албанска голгота) | 3.500.000 |
| Партија 4 | Годишњица пробоја Солунског фронта и годишњица Битке на Кајмакчалану | 3.000.000 |
| Партија 5 | Годишњица страдања цивила и војника у логору Велики Међер, Словачка Република | 3.500.000 |
| Партија 6 | Стогодишњица страдања интернираца у логору у Араду, Румунија | 900.000 |
| Партија 7 | Дан примирја у Првом светском рату, Република Македонија, Битољ | 2.000.000 |
| Партија 8 | Дан сећања на жртве усташког злочина геноцида у концентрационом логору Јасеновац и његовом највећем стратишту Доња Градина | 1.000.000 |
| Партија 9 | Обележавање годишњице битке на Козари | 1.000.000 |

**Критеријум, елементи критеријума за доделу уговора**:

Избор најповољније понуде ће се извршити применом критеријума **„Економски најповољнија понуда“.**

Избор најповољније понуде обавиће се применом критеријума из члана 85. став 1., тачка 1. (економски најповољнија понуда) Закона о јавним набавкама, а који ће се вредновати на следећи начин:

|  |  |  |
| --- | --- | --- |
| р.б. | Елемент критеријум | Број бодова |
| 1. | Понуђена цена | 40 |
| 2. | Квалитет –укупна вредност референтне листе | 60 |
| Σ 100 | | |

**Квалитет - укупна вредност референтне листе** подразумева вредност референтне листе понуђача тj. укупна вредност у динарима без урачунатог ПДВ- а пружених услуга које су предмет ове јавне набавке, за период од претходне 3 (три) године (2015,2016. и 2017. година), рачунајући од датума објављивања позива за подношење понуде за ову јавну набавку.

Као доказ о вредности пружених услуга, понуђач у склопу своје понуде доставља попуњену, печатирану и потписану Референтну листу *(Образац бр.XIII*) са пратећим доказима - Образац референтне потврде. Образац референтне потврде садржи податке о референтним Наручиоцима, врсти услуга, укупну вредност пружених услуга у динарима без урачунатог ПДВ-а, бројеве и датуме Уговора или рачуна на основу којих је услуга пружана у траженом временском периоду.

Референтни наручилац може бити домаће или страно правно лице.

Референтну потврду достављену на страном језику од стране страног референтног наручиоца, понуђач мора доставити у преводу на српски језик од стране надлежног органа (судског тумача или дипломатског представништва Републике Србије у земљи референтног наручиоца или агенције за превод регистроване у складу са важећим прописима).

Понуђач може доставити уместо обрасца референтне потврде и потврду референтног Наручиоца издату на његовом обрасцу или формулару, под условом да исти садржи све елементе које садржи образац референтне потврде који је саставни део Конкурсне документације. Достављени образац не мора бити оригинал може бити и копија и примерак достављен факсом.

Уколико понуду подноси група понуђача или понуђач са подизвођачем, референтне листе са референтним потврдама се сабирају и збирно посматрају приликом бодовања, а вредност референци подизвођача не може бити већа од 50 % од збирног износа референтне листе, сходно члану 80. став 1. 3JH. Референтну листу и референтне потврде попуњавају, печатирају и потписују чланови групе понуђача ОДВОJЕНО и подносе у оквиру заједничке понуде / понуде са подизвођечем.

**Анализа и оцена понуде:**

1. Понуђена цена бодоваће се по следећој формули:

Бодови цена = 40 x најнижа понуђена цена

конкретно понуђена цена

1. Квалитет- укупна вредност референтне листе бодоваће се по следећој формули:

Бодови квалитет = \_\_60 x износ референтне листе понуђача који се бодује

износ референтне листе понуђача са највишом вредношћу

**Укупан број бодова = бодови цена + бодови квалитет-укупна вредност референтне листе**

**Уговор ће бити додељен понуђачу чија понуда добије највећи број бодова.**

**Уколико двe или више понуда имају исти број бодова, биће изабрана понуда оног понуђача који је понудио нижу цену.**

**Начин преузимања конкурсне документације, односно интернет адреса где је конкурсна документација доступна**: Конкурсну документацију заинтересована лица могу преузети лично код наручиоца, у Београду, улица Немањина 22-26, III спрат, крило Ц, канцеларија број 4а, или се иста може преузети са интернет странице наручиоца: www.minrzs.gov.rs, односно са Портала јавних набавки:  [www.ujn.gov.rs](http://www.ujn.gov.rs/) Конкурсна документација се налази у прилогу Позива за достављане понуда.

Адреса и интернет адреса државног органа или организације, односно органа или службе територијалне аутономије или локалне самоуправе где се могу благовремено добити исправни подаци о пореским обавезама, заштити животне средине, заштити при запошљавању, уловима рада и сл:

Министарство финансија [www.mfin.gov.rs](http://www.mfin.gov.rs)

Министарство пољопривреде и заштите животне средине www.mpzzs.gov.rs

Агенција за заштиту животне средине [www.sepa.gov.rs](http://www.sepa.gov.rs)

Министарство за рад, запошљавање, борачка и социјална питања [www.minrzs.gov.rs](http://www.minrzs.gov.rs)

**Начин подношења понуде и рок за подношење понуде**: Понуда се доставља на адресу Министарство за рад, запошљавање, борачка и социјална питања, Београд, Немањина 22-26*,* са назнаком: **,,Понуда за јавну набавку услуге организовање присуствовања комеморативним свечаностима у иностранству ради обележавања значајних историјских догађаја из ослободилачких ратова Србије у 2018. години** - ***(ознака партије)*** – **ЈН бр. 5/2018 - НЕ ОТВАРАТИ”., до 2. априла 2018. године,до 12,00 часова*.***

**Место, време и начин отварања понудa:** **Министарство за рад, запошљавање, борачка и социјална питања,** Немањина 22-26, III спрат, крило Ц, канцеларија број 4а,11000 Београд,дана **2. априла 2018. године у 12,30 часова, у присуству чланова комисије, понуђача и заинтересованих лица.**

**Услови под којима представници понуђача могу учествовати у поступку отварања понуда**: Представници понуђача, који намеравају да присуствују отварању понуда, обавезни су да поднесу пуномоћје за учешће у поступку отварања понуда. Заинтересованим лицима која нису понуђачи, Комисија за предметну јавну набавку може дозволити да присуствују отварању понуда, уколико су та лица пре започињања поступка отварања понуда, поднела писани захтев са образложењем и приложила пуномоћје за присуство поступку отварања понуда. У поступку отварања понуда могу активно учествовати само овлашћени представници понуђача.

**Рок за доношење одлуке о додели уговора**: до 5 дана од дана отварања понуда.

**Лицa за контакт:** Милица Ђурић и Богољуб Станковић

Заинтересовано лице може, у писаном облику на адресу Министарство за рад, запошљавање, борачка и социјална питања, Београд, Немањина 22-26, или факсом на број 011/3616-259, односно путем електронске поште milica.djuric@minrzs.gov.rs или bogoljub.stankovic@minrzs.gov.rs тражити од наручиоца додатне информације или појашњења у вези са припремањем понуде, најкасније 5 дана пре истека рока за подношење понуде.

Наручилац ће заинтересованом лицу у року од 3 (три) дана од дана пријема захтева за додатним информацијама или појашњењима конкурсне документације, одговор доставити у писаном облику и истовремено ће ту информацију објавити на Порталу јавних набавки и на својој интернет страници.

Додатне информације или појашњења упућују се са напоменом „Захтев за додатним информацијама или појашњењима конкурсне документације, ЈН бр. 5/2018.“